
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Στερεά απόβλητα συμμόρφωση με την οδηγία 75/442/ΕΟΚ του 

Συμβουλίου της Ιδης Ιουλίου 1975 . 1 

Μεταβίβαση αρμοδιοτήτων του Υπουργού Προεδρίας της Κυβέρ¬ 
νησης στο Δ.Σ. και τον Πρόεδρο της ΕΡΤ-2. 2 

Καθορισμός δείγατος έτους 1986 . 3 

Καθορισμός εξεταστέας ύλης στην οποία θα εξετασθούν όσοι από 
τους υποψηφίους του εισαγωγικού διαγωνισμού της Εθνικής 
Σχολής Δημόσιας διοίκησης επιθυμούν να ενταχθούν στο 
τμήμα Διοικητικής Δικαιοσύνης .'. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

(ΐ) 

Στερεά απόβλητα σε συμμόρφωση με την οδηγία 75/442/ΕΟΚ του 

Συμβουλίου της 15ης Ιουλίου 1975. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΓΕΩΡΓΙΑΣ, ΠΕΧΩΔΕ, ΕΜΠΟΡΙΚΗΣ ΝΑΥΤΙΛΙΑΣ 

' Εχοντας υπόψη: 

1. Τις διατάξεις του άρθρου 2 παρ. Ιζ’ και 3 του Ν. 1338/83 
«Εφαρμογή του κοινοτικού Δικαίου» (ΦΕΚ 34Α/17.3.83) όπως τροπο¬ 
ποιήθηκε και συμπληρώθηκε με το άρθρο 6 του Ν. 1440/84, «Συμμε- 
τοχή της Ελλάδας στο κεφάλαιο, τα αποθεματικά και τις προβλέψεις της 
Ευρωπαϊκής Τράπεζας Επενδύσεων κ?π». ίΦΕΚ 70Α/21.5.1984). 

2. Τις διατάξεις των άρθρων 23 (παρ. 1) και 24 του Ν. 
1558/1985 «Κυβέρνηση και Κυβερνητικά όργανα» (ΦΕΚ 
137Α/26.7.85) και των άρθρων 9 και 13 του Π.Δ/τος 437/1985 
«Καθρορισμός και ανακατανομή των αρμοδιοτήτων των Υπουρ¬ 
γείων» (ΦΕΚ 157Α/19.9.1985). 

3. Την υπ’ αριθ. ΔΚ 20862/2.8.85 κοινή απόφαση του 
Π ρ ω θ υ - 

πουργού και του Υπουργού Εθνικής Οικονομίας «Ανάθεση αρμο¬ 
διο¬ 
τήτων στους Υφυποπυργούς Εθνικής Οικονομίας» (ΦΕΚ 
481/Β/2.8.1985), αποφασίζουμε: 

Άρθρο 1. 

Με αυτή την Υπουργική Απόφαση αποσκοπείται η συμόρφωση με 
τις διατάξεις της 75/442/ΕΟΚ οδηγίας του Συμβουλίου των Ευρω¬ 
παϊκών Κοινοτήτων της 15ης Ιουλίου 1975, «περί των στερεών 
αποβλήτων» που δημοσιεύτηκε στην Ελληνική γλώσσα στην Επί¬ 
σημη Εφημερίδα των Ευρωπαϊκών Κοινοτήτων (ειδική έκδοση στα 
Ελληνικά τεύχος 15 τόμος 001 σελ. 86), για την προστασία της 
δημόσιας υγείας και του περιβάλλοντος. 


Άρθρο 2. 

Ορισμοί 

Για την εφαρμογή της παρούσας ως: 
α) «Στερεά απόβλητα» νοούνται ουσίες ή αντικείμενα που εμφανίζονται 
κυρίως σε στερεά φυσική κατάσταση, από τις οποίες ο κάτοχός τους 
θέλει ή υποχρεούται να απαλλαγεί. 

β) «Διαχείριση στερεών αποβλήτων». Νοείται: α) ή συλλογή, με¬ 
ταφορά, διαλογή και επεξεργασία των αποβλήτων καθώς επίσης και 
αποθήκευση και εναπόθεσή τους πάνω ή κάτω από το έδαφος και 
β) οι αναγκαίες εργασίες επεξεργασίας για την επαναχρησιμοποί · 
ηση, ανάκτηση ή ανακύκλωσή τους. 

γ) «Διάθεση στερεών αποβλήτων». Νοούνται όλες οι εργααίες δια- 
χείρησης εκτός από τη σηλλογή και μεταφορά με σκοπό να καταντή ¬ 
σουν τα στερεά απόβλητα για το περιβάλλον και τη δημόσια υγεία, 
συμπεριλαμβανομένης και κάθε επεξεργασίας για για την ανακύ- 
κλωση·'ή επαναχρησιμοποίηση υλικών που προέρχονται από αυτά 
καθώς και την παραγωγή ενέργειας. 

δ) «Προσωρινή αποθήκευση στερεών αποβλήτων». Νοείται η τοπο¬ 
θέτηση των στερεών αποβλήτων σε ορισμένο χώρο και με την κα¬ 
τάλληλη συσκευααία για εύλογο χρονικό διάστημα, μέχρις ότου 
πραγματοποιηθεί η συλλογή τους. 

ε) «Συλλογή στερεών αποβλήτων». Νοούνται όλες οι εργασίες που 
αφορούν στην παραλαβή και φόρτωση των στερεών αποβλήτων από τους 
τόπους προσωρινής αποθήκευσης στα μέσα μεταφοράς τους, προκειμένου 
να μεταφερθούν στις «εγκαταστάσεις διάθεσης στερεών αποβλήτων». 

στ) «Εγκατάσταση διάθεσης στερεών αποβλήτων». Νοείται κάθε 
χώρος με την κατάλληλη υποδομή και εξοπλισμό, στον οποίο διενερ- 
γείται η διάθεση στερεών αποβλήτων. 

ζ) «Φορέας διαχείρισης στερεών αποβλήτων». Νοείται το φυσικό ή νο¬ 
μικό πρόσωπο το οποίο σύμφωνα με τις διατάξεις της κείμενης νομοθεσίας 
ορίζεται υπόχρεο για την ολική ή μερική διαχείρηση στερεών αποβλήτων 
μιάς περιοχής, που προέρχονται από συγκεκριμένες δραστηριότητες. 

Άρθρο 3. 

Πεδίο εφαρμογής 

Εξαιρούνται από τις διατάξεις της παρούσας απόφασης: 
α) Τα ραδιενεργά απόβλητα. 

β)Τα στερεά απόβλητα που προέρχονται από τις εργασίες ανίχνευ¬ 
σης, εξαγωγής, επεξεργασίας και εναποθήκευσης των μεταλλευτικών 
πόρων, όπως και από την εκμετάλλευση των λατομείων. 

γ) Τα πτώματα ζώων και γεωργικά απόβλητα που προέρχο¬ 
νται από περιττώματα ζώων και γενικά από υλικά και άλλες 
ουσίες που χρησιμοποιούνται στην γεωργία. 

δ) Υγρά απόβλητα που εκχύονται οε όίκ."α αποχετεύσεων, στί> 
έδαφος και σε υδάτινους αποδέκτες, με εξ- 'ίρεση τα απόβλητα που 
βρίσκονται σε ημίρευστη κατάσταση. 

ε) Αέρια απόβλητα που εκπέμπονται στην ατμόσφαιρα, 
στ) Στερεά απόβλητα που διέποαται από ειδικές διατάξεις. 

' Αρθρο 4. 

Η διαχείρηση των στερεών αποβλήτων πρέπει να γίνεται κατά 
τρόπο ώστε νβ διασφαλίζεται ότι δεν τίθεται σε κίνδυνο άμεσα ή έμμεσα 
η δημόσ,α ηγεία κ* δεν δημιουργοϋνται βλάβες στο περιβάλλον. 

Ειδικότερα λαμβάνονται μέτρα ώστε: 

α) Να μήν δημίουργούνται κίνδυνοι για το νερό, τον αέρα, το έδα¬ 
φος, τη χλωρίδα και πανίδα, καθώς και την εν γένει γεωργοκτηνοτρο¬ 
φ ική, δασική και αλιευτική παραγωγή. 

β) Να μην προκαλούνται ενοχλήσεις από θόρυβο ή οσμές. 

γ) Να μήν προκαλείται βλάβη στο τοπίο και σε περιοχές που πα¬ 
ρουσιάζουν ιδιαίτερο οικολογικό, πολιτιστικό, αισθητικό ενδιαφέρον 
(αρχαιολογικοί χώροι, δάση, τοπία ιδιαιτέρου φυσικού κάλους κλπ.). 

Για την εφαρμογή του άρθρου αυτού εκδίδεται πλαίσιο τεχνικών 
προδιαγραφών σύμφωνα με τα οριζόμενα ειδικότερα στο άρθ. 15 της 
παρούσας απόφασης. 

Άρθρο 5. 

Οι υπόχρεοι για τη διαχείρηση των στερεών αποβλήτων φορείς σύμ¬ 
φωνα με το άρθρο 6 της παρούσας, λαμβάνουν τα κατάλληλα μέτρα 
για τον περιορισμό των στερεών αποβλήτων, την εφαρμογή μεθόδων 
για τη ανακύκλωση και την επεξεργασία τους, τη λήψη από αυτά 
πρώτων υλών και ενδεχόμενα και ενέργειας, καθώς και για κάθε 
άλλη μέθοδο που επιτρέπει την επαναχρησιμοποίησή τους, χωρίς δυ¬ 
σμενείς επιπτώσεις για τη Δημ. Υγεία και το Περιβάλλον. 

Για του σκοπό αυτό συντάσσεται συγκεκριμένο σχέδιο που αναφέρεται: 

α) Στη χρήση των προϊόντων που μπορούν να δημιουργήσουν 
τεχνικές δυσχέρειες κατά τη διάθεσή τους ή να προκαλέσουν υπερβο¬ 
λικές δαπάνες διάθεσης. 

β) Στην ενθάρρυνση: 

- Της μείωσης των παραγόμενων ποσοτήτων ορισμένων αποβλήτων. 

- Της επεξεργασίας των στερεών αποβλήτων με σκοπό την ανακύ¬ 
κλωση και την επαναχρησιμοποίησή τους. 

γ) Στη χρησιμοποίηση ορισμένων φυσικών πόρων, συμπεριλαμ¬ 
βανομένων των ενεργειακών, σε χρήσεις που μπορούν ν’ αντικαθί¬ 
στανται από υλικά επανάκτησης. 

Τα σχέδια αυτά κοινοποιούνται στο Υπ. Περιβάλλοντος, Χωροτα¬ 
ξίας και Δημοσίων Έργων, που έχει την ευθύνη έγκαιρης ενημέρωσης 
για κάθε ένα από αυτά στην Επιτροπή Ευρωπαϊκών Κοινοτήτων. 

Άρθρο 6. 

Υπόχρεοι φορείς διαχείρησης στερεών 
αποβλήτων 

Υποχρεώσεις - Δικαιώματα 

1. Η προσωρινή αποθήκευση των στερεών αποβλήτων γίνεται με 
ευθύνη και δαπάνες του κυρίου, νομέα ή κατόχου του χώρου από τον οποίο 
προέρχονται τα απόβλητα, σύμφωνα με τις εκάστοτε ισχύουσες Υγειονομι¬ 
κές διατάξεις ή τις σχετικές διατάξεις του Γενικού Οικοδομικού Κανονι¬ 
σμού ή και με όρους ή περιορισμούς που θέτει η Τοπική Αυτοδιοίκηση. 

2. Η διαχείριση των στερεών αποβλήτων γίνεται με ευθύνη του 
οικείου Δήμου ή Κοινότητας, ή Συνδέσμου Δήμων ή Κοινοτήτων ή 
Δήμων και Κοινοτήτων ή Αναπτυξιακών Συνδέσμων ή Δημοτικής ή 
Κοινοτικής επιχείρησης. 

Οι παραπάνω φορείς μπορούν να μη δέχονται: 

α) Τη συλλογή ή και διάθεση στερεών αποβλήτων ειδικής φύσης, 
που λόγω της σύνθεσης, του είδους ή της ποσότητας, είναι ιδιαίτερα 
επικίνδυνα για το έδαφος, τον αέρα, το νερό, ή είναι εκκρηκτικά ή 
εύφλεκτα και γενικά επικίνδυνα για την δημόσια υγεία. 

β) Στερεά απόβλητα παραγόμενα σε ποσότητες τέτοιες ώστε να μην 
μπορούν με τις υπάρχουσες δυνατότητες ν’ ανταποκριθούν στις εργασίες 
συλλογής ή και διάθεσης ή παραγόμενα σε χώρους απρόσιτους κα 
απομακρυμένους. Στις περιπτώσεις αυτές η συλλογή ή η μεταφορά ή 
και διάθεσή τους, γίνεται με ευθύνη και δαπάνες του κυρίου, νομέα ή 
κατ’χου του χώρου απ’ όπου προέρχονται τα απόβλητα, σύμφωνα με 
τις εκάστοτε ισχύουσες υγειονομικές διατάξεις ή τις σχετικές διατάξεις 
του Γ.Ο.Κ. ή και με όρους ή περιορισμούς που θέτει η Τοπική Αυτο¬ 
διοίκηση. Ειδικότερα η διάθεση των αποβλήτων αυτών γίνεται σε χώ¬ 
ρους που έχει ήδη επιλέξει για το σκοπό αυτό ο εκάστοτε υπεύθυνος 
φορέας διάθεσης σύμφωνα με τις διατάξεις του παρόντος άρθρου. 

3. Για νη διαχείρηση αποβλήτων που προέρχονται από πλοία και 
πλωτές εγκαταστάσεις ισχύουν συμπληρωματικά οι διατάξεις της κεί¬ 
μενης Νομοθεσίας, Ειδικότερα προκειμένου για τα στερεά απόβλητα 
στα λιμάνια, που προέρχονται από πλοία και πλωτές εγκαταστάσεις. 


η συλλογή τους ανεξάρτητα από το μέγεθος της ποσότητάς τους γίνε¬ 
ται υποχρεωτικά από τον οικείο ΟΤΑ, αφού προηγουμένως ειδοποιη¬ 
θούν οι αρμόδιες Λιμενικές Αρχές, ή για ειδικές περιπτώσεις και Υπη¬ 
ρεσίες Υγιεινής. Στη περίπτωση αυτή οι αρμόδιοι Οργανισμοί Λιμένων 
και Λιμενικά Ταμεία παρέχουν αποζημίωση στους ΟΤΑ, με την 
αφορμή ετησίων επιδοτήσεων, μετά από απόφαση του Διοικητικού 
Συμβουλίου του Οργανισμού ή της Λιμενικής Επιτροπής. 

4. Τη διαχείρηση αποβλήτων όταν οι παραπάνω αναφερόμενοι φο¬ 
ρείς δεν έχουν τη δυνατότητα διαχείρησης μπορεί να αναλάβει και 
κάθε φυσικό ή νομικό πρόσωπο, από τις δραστηριότητες του οποίου 
προέρχονται τα στερεά απόβλητα μετά από άδεια που χορηγείται από 
τον οικείο Νομάρχη με την διαδικασία του άρθρου 9 της παρούσας. 

5. Υπεύθυνος φορέας για τη διαχείρηση των στερεών αποβλήτων 
που προέρχονται από τα τμήματα των εθνικών οδών που εκτείνονται 
μέσα σε κατοικημένες περιοχές είναι ο οικείος Δήμος ή Κοινότητα. 
Για τα τμήματα των εθνικών οδών που εκτείνονται εκτός κατοικημέ- 
νης περιοχής Δήμου ή Κοινότητας, υπόχρεος φορέας για τη συλ¬ 
λογή, μεταφορά και προσωρινή αποθήκευση των στερεών αποβλή¬ 
των είναι το Υπουργείο Περιβάλλοντος, Χωροταξίας και Δημοσίων 
Έργων με τις περιφερειακές του Υπηρεσίες. 

Ειδικότερα όμως: 

α) Για τη Νέα Εθνική Οδό Πατρών - Αθηνών - Θεσσαλονίκης - Ευζώ- 
νων συνυπόχρεος φορέας είναι και το Ταμείο Εθνικής Οδοποιίας και: 

β) Για τους Νέους κλειστούς δρόμους και αυτοκινητόδρομους με 
διόδια, το Ταμείο Εθνικής Οδοποιίας είναι αποκλειστικά ο υπό¬ 
χρεος φορέας των αποβλήτων αυτών. 

6. Σε περίπτωση που από τις δραστηριότητες διαχείρισης ή και 
διάθεσης προκαλείται ρύπανση στο περιβάλλον, ο υπεύθυνος φορέας 
υποχρεούται στη συλλογή και μεταφορά των αποβλήτων που ρυπαί¬ 
νουν ή την καταβολή αποζημίωσης στο Δήμο ή την Κοινότητα στη 
περιφέρεια του οποίου προκλήθηκε η ρύπανση. 

Σε περίπτωση διαφωνίας για το ύψος της αποζημίωσης, αποφαίνε- 
ται ο οικείος Νομάρχης μετά από γνώμη της Τεχνικής υπηρεσίας 
Δήμων και Κοινοτήτων της Νομαρχίας. 

7. Οι υπεύθυνοι φορείς υποχρεούνται μετά την οριστική παύση λει¬ 
τουργίας των εγκαταστάσεων διάθεσης αποβλήτων: 

α) Να αποκαταστήσουν κάθε ζημιά που ενδεχόμενα έχει προκλη- 
θεί στο περιβάλλον και τη δημόσια υγεία από τη λειτουργία των 
εγκαταστάσεων, και 

β) Να αποκαταστήσουν το φυσικό περιβάλλον με τη διαμόρφωση 
και ένταξη του χώρου των εγκαταστάσεων στο περιβάλλον ώστε να 
επιτυγχάνεται η διατήρηση και βελτίωση του τοπίου. 

Άρθρο 7. 

Σχεδιασμός διαχείρισης στερεών αποβλήτων 

1. Ο σχεδιασμός της διαχείρισης των στερεών αποβλήτων μιάς 
ευρύτερης περιοχής αποσκοπεί στη μελέτη και τον καθορισμό των 
μεθόδων διαχείρισης που πρέπει να εφαρμοσθούν στην περιοχή, 
καθώς και στη χωροθέτηση των εγκαταστάσεων διάθεσης των στε¬ 
ρεών αποβλήτων της περιοχής, με βάση τις κοινωνικές οικονομι¬ 
κές, τεχνικές και περιβαλλοντικές συνθήκες της περιοχής και με 
στόχο τη διασφάλιση της Δημόσιας υγείας. 

2. Ο σχεδιασμός διαχείρισης στερεών αποβλήτων είναι υποχρεωτι¬ 
κός σε επίπεδο Νομού και γίνεται σύμφωνα με τη διαδικασία που 
περιγράφεται στο Άρθρο 8 της παρούσας. 

3. Για το σχεδίασμά της διαχείρισης των στερεών αποβλήτων 
μιάς ευρύτερης περιοχής είναι δυνατόν να συνεργάζονται δύο ή πε¬ 
ρισσότεροι Σύνδεσμοι ή όμορες Νομαρχίες, κατά τα οριζόμενα στη 
παρ. 2 του Άρθρου 8 της παρούσας. 

Ο σχεδιασμός διαχείρισης στερεών αποβλήτων αναθεωρείται από τον 
Σύνδεσμο Ο.Τ.Α. ήμετά εισήγηση της Επιτροπής του Άρθρου 8 και γνω¬ 
μοδότηση του Νομαρχιακού Συμβουλίου, σύμφωνα με τις προϋποθέσεις 
που προβλέπσνται στο Άρθρο 8 της παρούσας, όταν έχουν μεταβληθεί 
ουσιαστικά τα δεδομένα που χρησιμοποιήθηκαν για τη κατάρτισή του. 

Άρθρο 8. 

Εκπόνηση και εφαρμογή του σχεδιασμού 
διαχείρισης στερεών αποβλήτων 

1. Αρμόδια αρχή για το σχεδίασμά διαχείρισης στερεών αποβλή¬ 
των σε εθνικό επίπεδο είναι το Υπουργείο Περιβάλλοντος, Χωροταξίας 
και Δημοσίων Εργων. Ο σχεδιασμός εκπονείται από το Υπουργείο 
Περιβάλλοντος, Χωροταξίας και Δημοσίων Έργων μετά από σύμ- . 
φωνή γνώμη των υπουργείων. Εσωτερικών, Εθνικής Οικονομίας, 
Υγείας Πρόνοιας και Κοινωνικών Ασφαλίσεων και Γεωργίας. Στο 

σχεδίασμά συμμετέχει και εκφράζει γνώμη και η Κεντρική ' Ενωση 
Δήμων και Κοινοτήτων Ελλάδας (ΚΕΔΚΕ). 

Ο εθνικός σχεδιασμός διαχείρισης στερεών αποβλήτων περιλαμβνει 
κατά κύριο λόγο την κατάρτιση προδιαγραφών και γενικών προγραμ¬ 
μάτων που πραγματοποιούνται και εξειδικεύονται στα πλαίσια του 
περιφερειακού σχεδιασμού σύμφωνα με τους όρους της παρ. 1 του 
άρθρου 7 της παρούσας και αναφέρονται κύρια στις μεθόδους διάθε¬ 
σης, τους κατάλληλους χώρους αποθήκευσης, την καταλληλότητα 
των θέσεων των εγκαταστάσεων διάθεσης αποβλήτων κλπ. ώστε να 
μη δημιουργούνται κίνδυνοι για τη Δημόσια Υγεία. 

2. ι. Αρμόδιος φορέας για το σχεδίασμά της διαχείρισης των στερεών 
αποβλήτων σε περιφερειακό επίπεδο είναι ο Σύνδεσμος Δήμων ή Κοινο¬ 
τήτων ή Δήμων και Κοινοτήτων του Νομού για τη διαχείρηση στερεών 
αποβλήτων, εφόσον έχει συσταθεί σε κάθε Νομό τέτοιος Σύνδεσμος. 

ιι. Σε περίπτωση που δεν έχει συσταθεί τέτοιος Σύνδεσμος σύμφωνα 
με τα οριζόμενα στην παρ. 2, ο σχεδιασμός διαχέρισης στερεών απο¬ 
βλήτων καταρτίζεται από τις περιφερειακές Υπηρεσίες των Υπουρ¬ 
γείων Εθνικής Οικονομίας, Εσωτερικών, Υγείας Πρόνοιας και Κοινω¬ 
νικών Ασφαλίσεων, Γεωργίας και Περιβάλλοντος Χωροταξίας και Δη¬ 
μοσίων Έργων, μετά από εισήγηση της περιφερειακής Υπηρεσίας του 
Υπουργείου Περιβάλλοντος, Χωροταξίας και Δημοσίων Έργων και 
εγκρίνεται από τον οικείο Νομάρχη, μετά από αιτιολογημένη γνώμη 
της περιφερειακής Υπηρεσίας Υγεινής ότι δεν αντιμετωπίζονται υγειο¬ 
νομικά προβλήματα και σχετική γνωμοδότηση του Νομαρχιακού 
Συμβουλίου, σύμφωνα με τις διατάξεις της κείμενης Νομοθεσίας. 

3. Οι μελέτες σχεδιασμού διαχείρησης στερεών αποβλήτων εκπονού¬ 
νται από τεχνική Υπηρεσία του Συνδέσμου Δήμων ή Κοινοτήτων ή 
Δήμων και Κοινοτήτων ή από Γραφείο Μελετών, μετά από ανάθεση 
του έργου αυτού, σύμφωνα με τις διατάξεις της κείμενης Νομοθεσίας. 

Στη προκειμένη περίπτωση οι μελέτες αυτές τελούν υπό την επο¬ 
πτβία του Συνδέσμου για τη περίπτωση της παρ. 2ι ή του Υπουργείου 
Περιβάλλοντος, Χωροταξίας και Δημοσίων Έργων για την περί¬ 
πτωση της παρ. 2ιι. Επίσης οι μελέτες σχεδιασμού μπορούν να εκπο¬ 
νηθούν από ομάδα εργασίας επιστημόνων των απαιτουμένων ειδικο¬ 
τήτων, που υπηρετούν στις υπηρεσίες της Νομαρχίας. 

Η έγκριση της μελέτης σχεδιασμού διαχείρησης αποβλήτων στη 
περίπτωση που καθορίζει η παρ. 2ι γίνεται από το κατά νόμο αρμό¬ 
διο όργανο του Συνδέσμου. 

4. Οι επί μέρους σχεδιασμοί που καταρτίζονται σε περιφερειακό 
επίπεδο, με βάση τις προδιαγραφές και τα γενικά προγράμματα της 
παραγράφου 1, παρακολουθούνται και συντονίζονται από το Υπουρ¬ 
γείο Περιβάλλοντος, Χο.'ροταξϊας και Δημοσίων Έργων, σε συνεργα¬ 
σία με τα συναρμόδια Υπουργεία για τα επί μέρους θέματα. 

Σε περιπτώσεις που αφορούν: 

- Εγκαταστάσεις διάθεσης αποβλήτων σε μείζονες περιφέρειες 
(δύο ή περισσότερες Νομαρχίες). 

- Αναθεωρήσεις σχεδιασμών. 

- Περιπτώσεις διαφωνιών των περιφερειακών Υπηρεσιών, ομόρων 
Νομαρχιών λόγω περιβαλλοντικών προβλημάτων και σύγκρουσης 
συμφερόντων αποφασίζει οριστικά ο Υπουργός Περιβάλλοντος, Χωρο¬ 
ταξίας και Δημοσίων Έργων, μετά από γνώμη των συναρμοδίων 
σύμφωνα με τη παρ. 1 του παρόντος. Υπουργών. 

5. Ο σχεδιασμός διαχείρησης στερεών αποβλήτων διεξάγεται σε 
δύο φάσεις. 

α) Στην πρώτη φάση εκπονείται μελέτη εντοπισμού των χώρων που 
μπορούν να χρησιμοποιηθούν για εγκαταστάσεις διάθεσης στερεών 
αποβλήτων με βάση τα κριτήρια καταλληλότητας που θεσπίζονται 
σύμφωνα με τα οριζόμενα στην παρ. 1 και τις εκάστοτε ισχύουσες 
Υγειονομικές διατάξεις. Για το σκοπό αυτό ο αρμόδιος φορέας σχεδια- 
σμού της παρ. 2 μπορεί να ζητήσει την υπόδειξη τέτοιων χώρων από 
τους υπόχρεους, σύμφωνα με το άρθρο 6 της παρούσας, φορείς διαχεί- 
ρησης στερεών αποβλήτων του Νομού. 

Η παραπάνω μελέτη περιλαμβάνει τα ακόλουθα στοιχεία για κάθε 
εντοπιζόμενο χώρο: 

- Τη ποσότητα των παραγομένων στερεών αποβλήτων και τη 
φυσική τους σύνθεση. 

- Εμβαδόν του προτεινόμενου χώρου. 

- Υδρογεωλογική έκθεση επιπτώσεων στα υπόγεια νερά. 

- Μέθοδος διάθεσης που πρόκειται να εφαρμοσθεί. 

- Εκτιμώμενος χρόνος λειτουργίας της εγκατάστσης διάθεσης σε 
συνάρτιση με την εκτιμώμενη ποσότητα στερεών αποβλήτων που έχει 
τη δυνατότητα να περιλαμβάνει μελέτη εκτίμησης περιβαλλοντικών 


επιπτώσεων από τη λειτουργία της εγκατάστασης διάθεσης που κα¬ 
ταρτίζεται σύμφωνα με τις διατάξεις της κείμενης Νομοθεσίας από 
τους υπόχρεους φορείς διαχείρησης του άρθρου 6 και αναφέρεται στον 
εντοπισμό, τη περιγραφή και την αξιολόγηση ανάλογα με τ:ς ειδικές 
περιπτώσεις, των άμεσων και έμμεσων επιπτώσεων από τη λειτουρ¬ 
γία αυτή στους ακόλουθους παράγοντες: 

α) Στην υγεία του ανθρώπου στην πανίδα και στη χλωρίδα, 
β) Στο έδαφος, στα νερά, στον αέρα, στο κλίμα και στο τοπίο, 
γ) Στην αλληλεπίδραση των παραγόντων που αναφέρονται στην 
πρώτη και δεύτερη περίπτωση. 

δ) Στα υλικά αγαθά και τη πολιτιστική κληρονομιά. 

Μετά από τη σύνταξη της μελέτης της πρώτης φάσης, οι χώροι που 
έχουν εντοπισθεί εγκρίνονται ως κατάλληλοι για τη διάθεση των στε¬ 
ρεών αποβλήτων, με απόφαση του οικείου Νομάρχη μετά από εισήγηση 
της Επιτροπής που συστήνεται γι’ αυτό το σκοπό από τον Νομάρχη 
σύμφωνα με τα προβλεπόμενα στην παρ. 6 του παρόντος άρθρου. 

β) Στην δεύτερη φάση εκπονείται η κυρίως μελέτη του σχεδιασμού 
διαχείρισης στην οποία εξειδικεύονται τα οριζόμενα στη παρ. 1 του 
άρθρου 8, με βάση: α) τους εγκεκριμένους από τη πρώτη φάση μελέ¬ 
της χώρους που μπορούν να χρησιμοποιηθούν για εγκαταστάσεις διά¬ 
θεσης στερεών αποβλήτων, και β) ποσοτικά και ποιοτικά στοιχεία της 
παρ. α, που οι υπόχρεοι φορείς διαχείρισης στερεών αποβλήτων του 
Νομού οφείλουν να υποβάλλουν στον αρμόδιο φορέα σύμφωνα με τη 
παρ. 2, μέσα σε προθεσμία που θέτει αυτός κάθε φορά. 

Σε περίπτωση που φορέας σχεδιασμού είναι ο Σύνδεσμος ΟΤΑ του 
Νομού, η μελέτη του σχεδιασμού κοινοποιείται υποχρεωτικά στον 
οικείο Νομάρχη. 

6. Με απόφαση του Νομάρχη συγκροτείται στη Νομαρχία Γνωμο- 
δοτική Επιτροπή αποτελούμενη από τους εξής: 

α) Τον Προϊστάμενο της περιφερειακής Υπηρεσίας του Υπ. Περι¬ 
βάλλοντος, Χωροταξίας και Δημοσίων Έργων ή τον νόμιμο αναπλη¬ 
ρωτή του, που προεδρεύει και εισηγείται και το θέμα στην επιτροπή. 

β) Τον Προϊστάμενο της Περιφερειακής Υπηρεσίας του Υπ. Εθνικής 
Οικονομίας ή τον νόμιμο αναπληρωτή του. 

γ) Το Προϊστάμενο Ιατρό της Δ/νσης ή Τμήματος Υγιεινής του Νομού 
ή τον νόμιμο αναπληρωτή του Ιατρό ή τον επόπτη Δημόσιας Υγείας, 
δ) Τον Υγιεινολόγο Μηχανικό της Υπηρεσίας Υγιεινής, εφόσον υπηρετεί, 
ε) Τον Προϊστάμενο της Τ.Υ.Δ.Κ. ή το νόμιμο αναπληρωτή του. 
στ) Ένα εκπρόσωπο του ΟΤΑ στη περιοχή του οποίου πρόκειται 
να γίνει η εγκατάστασης. 

ζ) Ένα εκπρόσωπο της Τ.Ε.Δ.Κ. 

η) Τον Προϊστάμενο της Δ/νσης Γεωργίας του Νομού ή τον νό¬ 
μιμο αναπληρωτήτου. 

θ) Τον Δ/ντή της αστυνομικής αρχής ή τον νόμιμο αναπληρωτή του. 
Στη γνωμοδοτική Επιτροπή μπορούν να μετέχουν εφόσον τούτο κρί- 
νεται αναγκαίο από το Νομάρχη και άλλοι εκπρόσωποι δημοσίων υπη¬ 
ρεσιών ή οργανισμών Τοπικής Αυτοδιοίκησης του Νομού, όπως Περι¬ 
φερειακές Υπηρεσίες των Υπουργείων, Εμπορικής Ναυτιλίας, Πολιτι¬ 
σμού και Επιστημών καθώς και του Ε.Ο.Τ. κατά περίπτωση. 

Έργο της ;ταραπάνω Γνωμοδοτικής Επιτροπής είναι η γνωμοδότηση για 
την καταλληλότητα θέσεων που υποδεικνύονται από την πρώτη φάση της 
μελέτης του σχεδιασμού για εκαταστάσεις διάθεσης αποβλήτων, με βάση: 
α) Τα οριζόμενα στη παρ. 1 του παρόντος άρθρου, 
β) Τις εκάστοτε ισχύουσες υγειονομικές. Διατάξεις, και 
γ) Το χωροταξισκό σχεδίασμά και το υφιστάμενο αναπτυξιακό πρό¬ 
γραμμα του Νομού. 

7. Κανένας χώρος δεν μπορεί να χρησιμοποιηθεί για τη διάθεση στε¬ 
ρεών αποβλήτων εάν δεν έχει προηγηθεί η παραπάνω απόφαση του οικείου 
Νομάρχη για την έγκριση της καταλληλότητάς του ή συμπληρωματική 
απόφαση που προβλέπεται στην παράγραφο 8 του παρόντος άρθρου 

8. Η υλοποίηση μέρους του σχεδιασμού που αφορά την ορθολσγικώτερη 
οργάνωση της συλλογής και μεταφοράς των στερεών αποβλήτων του Νο¬ 
μού είναι για τους φορείς διαχείρισης στερεών αποβλήτων του Νομού. 

Η υλοποίηση μέρους του σχεδιασμού που αφορά την διάθεση των 
στερεών αποβλήτων είναι δεσμευτική για τους φορείς διαχείρισης 
στερεών αποβλήτων, εκτός εαν αναφέρεται σε μεθόδους ή συνδυα¬ 
σμό μεθόδων για την αξιοποίησή του, 

9. Οι φορείς διαχείρισης μπορούν μετά την έγκριση των δυο φάσεων 
της μελέτης σχεδιασμού σύμφευνα με τη παρ. 5\ να υποβάλλουν στη 
Νομαρχία εναλλακτικές προτάσεις για το χώρο διάθεσης των στερεών 
αποβλήτων. Ο Νομάρχης κινεί τη διαδικασία γνωμοδότησης νης Εν¬ 
τροπής που προβλέπεται στη παράγραφο 6 του παρόντος άρθρου, για 

την καταλληλότητα του νέου ή των χώρων που έχουν υποδειχθεί. Σε 
περίπτωση αρνητικής απόφασης του οικείου Νομάρχη, ο ενδιαφερόμε¬ 
νος φορέας υποχρεοϋται να συμμορφωθεί με τα προβλεπόμενα στον ήδη 
ιγκριθέντα σχεδίασμά διαχείρισης αποβλήτων. 

10. Κάθε φορέας διαχείρισης μπορεί με αίτηση προς τον Σύνδεσμο ΟΤΑ 
του Νομού η το Νομάρχη, σύμφωνα με τη παρ. 2, να ζητήσει την εξαίρεση 
της συμμετοχής του στην διαδικασία κατάρτισης του αχεδιασμού διαχείρι¬ 
σης στερεών αποβλήτων του Νομού, όταν συντρέχουν ειδικοί λόγοι. 

Επί της α τήσεως αποφαίνεται θετικά η αρνητικά ο Σύνδεσμος 
ΟΤΑ του Νομού ή ο οικείος Νομάρχης, μετά από εισήγηση των 
αρμοδίων υπηρεσιών της Νομαρχίας. 

11. Κάθε φορέας διαχείρισης μπορεί με αίτησή του προς το φορέα 
σχεδιασμού διαχείρισης αποβλήτων κατά το μέρος που είναι υπεύθυνος 
και τον αφορά. Επί της αιτήσεως αυτής μέσα σε προθεσμία 3 μηνών 
από την υποβολή της, αποφαίνεται οριστικά ο Νομάρχης ή ο Σύνδεσμος 
ΟΤΑ αντίστοιχα σύμφωνα με τη παρ. 2 του άρθρου αυτού. 

Άρθρο 9. 

Άδειες για διαχείριση των στερεών αποβλήτων 

1. Η Συλλογή και μεταφορά στερεών αποβλήτων από φυσικά ή νο¬ 
μικά πρόσωπα εξαιρέσει των οργανισμών Τοπικής Αυτοδιοίκησης, γίνε¬ 
ται μετά από άδεια που χορηγείται από τον Νομάρχη, μετά από εισή¬ 
γηση της περιφερειακής Υπηρεσίας του Υπουργείου Περιβάλλοντος, 
Χωροταξίας και Δημοσίων Έργων, και γνώμη της Επιτροπής της 
παρ. 6 του άρθρου 8 της παρούσας. 

Για χορήγηση της άδειας απαιτείται η υποβολή από τον ενδιαφε¬ 
ρόμενο των ακολούθων στοιχείων. 

— Του είδους, της ποσότητας, του τόπου καθώς και της δραστηριό¬ 
τητας προέλευσης των στερεών απβλήτων. 

— Της περιγραφής τρόπου συλλογής, συχνότητας συλλογής και 
μέσων μεταφοράς των αποβλήτων. 

- Της διαδρομής μεταφοράς των αποβλήτων. 

- Του τόπου της εγκατάστασης διάθεσης αποβλήτων. 

2. Η διάθεση στερεών αποβλήτων από φυσικά ή νομικά πρόσωπα 
γίνεται μετά από άδεια που χορηγείται από τον Νομάρχη μετά από 
εισήγηση της περιφερειακής υπηρεσίας του Υπουργείου Περιβάλλο¬ 
ντος, Χωροταξίας και Δημοσίων Έργων και γνώμη της Επιτροπής 
της παρ. 6 του άρθρου 8 της παρούσας. 

Για τη χορήγηση της άδειας αυτή απαιτείται υποβολή από τον εν¬ 
διαφερόμενο, μελέτης της οργάνωσης και λειτουργίας της εγκατάστα¬ 
σης διάθεσης την οποία πρέπει να προσαρμόσει σύμφωνα με τα προβλε¬ 
πόμενα στο σχεδίασμά διαχείρισης στερεών αποβλήτων του Νομού. 

Η μελέτη οργάνωσης και λειτουργίας μίας εγκατάστασης διάθεσης 
πρέπει για τη διασφάλιση της προστασίας της Δημόσιας Υγείας και του 
Περιβάλλοντος, να περιλαμβάνει οπωσδήποτε τους παρακάτω όρους: 

Το είδος και την ποσότητα των στερεών αποβλήτων που πρόκειται 
να διατεθούν. 

Τις γενικές τεχνικές προδιαγραφές της μεθόδου διάθεσης που πρό¬ 
κειται να εφαρμοσθεί, με την προϋπόθεση ότι αυτές έχουν καθορισθεί 
σύμφωνα με το άρθρο 15 της παρούσας απόφασης. 

Τα φυσικά ή και νομικά πρόσωπα που είναι εξουσιοδοτημένα να 
προβαίνουν στη διάθεση στερεών αποβλήτων στη συγκεκριμένη εγκα¬ 
τάσταση διάθεσης. 

Τον κανονισμό λειτουργίας της εγκατάστασης διάθεσης στον οποίο 
περιλαμβάνονται και προληπτικά υγειονομικά μέτρα. 

Τοπογραφικό διάγραμμα της έκτασης που καταλαμβάνεται για τη συ¬ 
γκεκριμένη χρήση με χωροθετημένες όλες τις απαραίτητες λειτουργίες. 

Στην περίπτωση εφαρμογής της μεθόδου της υγειονομικής ταφής 
απαιτούνται διαγράμματα της εξέλιξης πλήρωσης του χώρου στις χρο¬ 
νικές φάσεις λειτουργίας του μέχρι τον κορεσμό του. 

Τα ειδικά μέτρα για τα ειδικής φύσης απόβλητα. 

Κτιριολογικά σχέδια όλων των απαραίτητων κτιριακών εγκαταστά¬ 
σεων. Προκειμένου για εγκαταστάσεις διάθεσης που αποσκοπούν σε 
οποιαδήποτε επεξεργασία των στερεών αποβλήτων, τα κτιριολογικά 
σχέδια μπορούν να είναι σε φάση προμελέτης. 

Μελέτη περιβαλλοντικών επιπτώσεων από τη λειτουργία της εγκα¬ 
τάστασης διάθεσης και περιγραφή των ειδικών μέτρων που απαιτούνται 
για την προστασία του -.εριβάλλοντος και της Δημόσιας Υγείας. 

Περιγραφή των απαραίτητων έργων υποδομής. 

Περιγραφή του μηχανικού εξοπλισμού. 


Στην περίπτωση εφαρμογής της μεθόδου της υγειονομικής ταφής 
υδρογεωλογική μελέτη και μελέτη αποκατάστασης και αναβάθμισης 
του τοπίου μετά από την παύση λειτουργίας της εγκατάστασης διάθε¬ 
σης. 

3. Εκτός των παραπάων στοιχείων η αρμόδια για τη χορήγηση 
της άδειας αρχή δύναται να ζητά από τον ενδιαφερόμενο την υποβολή 
και συμπληρωματικών στοιχείων και- να επιβάλλει, εφόσον κρίνεται 
αναγκαίο, κάθε πρόσθετο όρο τόσο πριν την χορήγηση της άδειας για 
τη διασφάλιση της προστασίας της Δημόσιας Υγείας και του Περιβάλ¬ 
λοντος, όσο και μετά τη χορήγηση της άδειας στην περίπτωση που 
παρά τα λειφθέντα μέτρα, διαπιστώθηκαν σοβαρές επιπτώσεις στη 
Δημόσια Υγεία και το Περιβάλλον. 

4. Η άδεια χορηγείται μεσά σε διάστημα 3 μηνών από την υποβολή 
πλήρων στοιχείων ώστε να διασφαλίζεται η προστασία της Δημόσιας 
Υγείας και του Περιβάλλοντος. Σε περίπτωση που δεν τηρηθούν οι αναφε- 
ρόμενοι σ’ αυτήν όροι από τον ενδιαφερόμενο, και διαπιστωθούν δυσμενείς 
επιπτώσεις στη Δημόσια Υγεία και το Περιβάλλον, η χορηγηθείσα άδεια 
ανακαλείται με την ίδια διαδικασία της παρ. 2 του άρθρου αυτού. 

5. Η άδεια ισχύει για όσο χρόνο ισχύει η άδεια λειτουργίας της 
εγκατάστασης ή επιχείρησης και όχι περισσότερο από 5 χρόνια και 
μπορεί ν’ ανανεώνεται ακόμα και σε περίπτωση επέκτασης της εγκατά¬ 
στασης ή επιχείρησης, πριν από την λήξη της χρονικής της ισχύος. 

Άρθρο 10. 

1. Ο Νομάρχης ασκεί τακτικούς ή έκτακτους ελέγχους κάθε εγκα¬ 
τάσταση, βιομηχανίας ή επιχείρησης που διαχειρίζεται στερεά από¬ 
βλητα, μέσω των κατά περίπτωση αρμοδίων περιφερειακών Υπηρεσιών 
του άρθρου 8 της πατούσας για την τήρηση των όρων που προβλέπο- 
νται για την έκδοση της σχετικής άδειας. 

2. Οι εγκαταστάσεις, βιομηχανίες ή επιχειρήσεις υποχρεούνται να 
παρέχουν κάθε δυνατή διευκόλυνση στους αρμοδίους τεχνικούς ή 
Υγειονομικούς υπαλλήλους για να προβαίνουν σε εξέταση, έλεγχο, 
έρευνα ή δειγματοληψία, και να συγκεντρώνουν τις αναγκαίες πληρο¬ 
φορίες για την εκτέλεση του έργου τους. 

Άρθρο 11. 

Κάθε Νομάρχης στην περιφέρεια του οποίου υπάρχει ή πρόκειται 
να δημιουργηθεί εγκατάσταση ή επιχείρηση στερεών αποβλήτων, υπο¬ 
βάλλει ετήσια ενημερωτική αιτιολογημένη έκθεση που απευθύνεται στον 
Υπουργό Περιβάλλοντος Χωροταξίας και Δημοσίων Έργων και κοινο¬ 
ποιείται και στους συναρμόδιους για την εκπόνηση του σχεδιασμού φορείς 
του άρθρου 8 της παρούσας, για τον αριθμό των τυχόν χορηγηθεισων 
αδειών ή τους λόγους πιθανής ανάκλησης ή μη χορήγησης της άδειας. 

Άρθρο 12. 

Υπόχρεοι καταβολής δαπάνης διαχείρισης 

Η δαπάνη για τη διαχείρηση των αποβλήτων, μετά την αφαίρεση 
των ενδεχομένων εσόδων που προέρχονται από την επεξεργασία τους, 
βαρύνει τον κάτοχο που παραδίδει τα στερεά απόβλητα στον αρμόδιο 
φορέα διαχείρισης, ή τους προηγούμενους κατόχους, ή τον παραγωγό 
του προϊόντος από το οποία προήλθαν τα απόβλητα. 

Άρθρο 13 

Συγκέντρχση στατιστικών στοιχείων για τα στερεά απόβλητα 

1. Κάθε χρόνο στο τέλος του μηνός Φεβρουάριου, γίνεται συγκέ¬ 
ντρωση και επεξεργασία των στατιστικών στοιχείων που αφορούν τη 
διαχείρηση των στερεών αποβλήτων. 

Τα στοιχεία αυτά όταν προέρχονται από τους Οργανισμούς 
Τ ο π ι - 

•κής Αυτοδιοίκησης, επεξεργάζεται το Υπουργείο Εσωτερικών όταν 
προέρχονται από τους λοιπούς φορείς το Υπουργείο Υγείας Πρό¬ 
νοιας και Κοινωνικών Ασφαλίσεων. 

Τα Υπουργεία αυτά με βάση τα παραπάνω στοιχεία υποβάλλουν 
ετήσια εμπεριστατωμένη έκθεση προς το Υπουργείο Περιβάλλοντος 
Χωροταξίας και Δημοσίων Έργων. Την έκθεση αυτή κοινοποιούν και 

τα συναρμόδια για την κατάρτιση του σχεδιασμού Υπουργεία σύμ¬ 
φωνα με το άρθρο 8 της παρούσας. 

2. Το Υπουργείο Περιβάλλοντος Χωροταξίας και Δημοσίων Έρ¬ 
γων διαβιβάζει κάθε τρία χρόνια στην αρμόδια Υπηρεσία της Επι¬ 
τροπής Ευρωπαϊκών Κοινοτήτων έκθεση, που αφορά τη διαχείρηση 
των στερεών αποβλήτων στη χώρα. 

Άρθρο 14. 

Μεταβατική διάταξη 

Μέσα σε 6 μήνες από τη δημοσιέυση της παρούσας στην Εφημερίδα 
της Κυβέρνησης πρέπει να δηλωθούν στις οικείες περιφεφρειακές Υπη¬ 
ρεσίες του Υπ. Περιβάλλοντος Χωροταξίας και Δημοσίων Έργων όλες 
οι εγκαταστάσεις διάθεσης στερεών αποβλήτων του Νομού, προκειμέ- 
νου να χορηγηθεί στους αρμόδιους φορείς προσωρινή άδεια με τη διαδι¬ 
κασία του άρθρου 9, με τέτοιους όρους, ώστε να διασφαλίζεται η προ¬ 
στασία της Δημόσιας Υγείας και του Περιβάλλοντος. 

Η διάρκεια, της άδειας αυτής λήγει με την ολοκλήρωση της μελέ¬ 
της του σχεδιασμού. 

Γιά κάθε υγειονομικό ή περιβάλλοντικό πρόβλημα που ενδέχεται να 
προκύψει στο διάστημα αυτό, ο αρμόδιος φορέας διαχείρησης υποχρεού- 
ται να λάβει όλα τα απαιτούμενα συμπληρωματικά μέτρα. 

Άρθρο 15. 

1. Με κοινή απόφαση των Υπουργών Εθνικής Οικονομίας, Εσωτε¬ 
ρικών, Υγείας Πρόνοιας και Κοινωνικών Ασφαλίσεων, Γεωργίας και 
περιβάλλοντος Χωροταξίας και Δημοσίων Έργων, εκδίδεται πλαίσιο 
τεχνικών προδιαγραφών για τη διαχείρηση στερεών αποβλήτων, σύμ¬ 
φωνα με τις προϋποθέσεις του άρθρου 4, που καταρτίζεται από ομάδα 
εργασίας στην οποία μετέχουν εκπρόσωποι των Υπουργείων αυτών, 
των Συνδέσμων Δήμων και Κοινοτήτων και άλλων φορέων των οποίων 
ενδεχομένως η συμμετοχή κρίνεται αναγκαία. 

Η σύσταση της ομάδας αυτής ανατίθεται στον Υπουργό Περιβάλλο¬ 
ντος Χωροταξίας και Δημοσίων Έργων. 

2. Μέχρι την έκδοση του προαναφερόμενου πλαισίου τεχνικών προδια¬ 
γραφών με τη διαδικασία που προβλέπει η παρ. 1 του παρόντος, ισχύουν 
αναφορικά με τα τεχνολογικά στοιχεία διαχείρησης των αποβλήτων οι 
σχετικές διατάξεις της Ε1β301/64 Υγειονομικής Διάταξης. 

3. Παληά εγκαταλεκειμένα οχήματα για τα οποία υπάρχουν ενδεί¬ 
ξεις ότι δεν θα επαναχρησιμοποιηθούν από τον κάτοχό τους χαρακτιρί- 
ζονται ως απόβλητα. Ο εντοπισμός των οχημάτων αυτών γίνεται από 
την αρμόδια Υπηρεσία του Δήμου ή της Κοινότητας, από την οποία 
επικολλάται σε εμφανές σημείο του οχήματος ειδικό αυτοκόλλητο που 
χαρακτηρίζει αυτό ως εγκαταλελειμένο. Εάν μετά την παρέλευση 1 
μήνα από την επικόλληση το όχημα δεν έχει αποσυρθεί καθορίζεται με 
απόφαση του οικείου Νομάρχη ο τρόπος, η διαδικασία και οι όροι 
συλλογής, μεταφοράς και διάθεσής του. 

Άρθρο 16. 

Ποινικές και διοικητικές κυρώσεις 

α) Οι παραβάτες της παρούσας Υπουργικής απόφασης τιμωρούνται 
με τις παρακάτω ποινές, εκτός αν προβλέπονται αυστηρότερες από 
την κείμενη Νομοθεσία: 

ι) Με χρηματική ποινή που κυμαίνεται από 10.000 δραχμές 
μέχρι 100.000 δραχμές τιμωρείται όποιος προβαίνει σε ανεξέλε¬ 
γκτη απόρριψη αποβλήτων με αποτέλεσμα να προκαλείται ρύπανση 
ή υποβάθμιση του περιβάλλοντος. 

ιι) Όποιος εκ προθέσεως, από τις εργασίες διαχείρισης στερεών απο¬ 
βλήτων θέτει σε κίνδυνο τη Δημόσια Υγεία ή ρυπαίνει ή υποβαθμίζει 
το περιβάλλον τιμωρείται με χρηματική ποινή που κυμαίνεται από 
100.000 δρχ. μέχρι 400.000 δρχ. 

ιιι) Όποιος από τις εργασίες διαχείρισης στερεών αποβλήτων προκα- 
λεί εκ προθέσεως σοβαρές βλάβες στη Δημόσια Υγεία και το περιβάλ¬ 
λον, τιμωρείται με φυλάκιση τουλάχιστον 1 έτους και χρηματική ποινή 
που κυμαίνεται από 500.000 δρχ. μέχρι 1.000.000 δρχ. 

ιιιι) Όποιος από αμέλεια γίνεται υπαίτιος των παραπάνω πράξεων τι¬ 
μωρείται με φυλάκιση. Παρέχεται όρους σ’ αυτόν, η δυνατότητα απαλλα¬ 
γής από κάθε ποινή, εάν με τη θέλησή του εξουδετερώνει την προκληθείσα 

ζημία ή αποτρέπει τον δυνάμενο να επέλθει κίνδυνο ή ζημία ή αυντελέσε: 
ειδοποιώντας έγκαιρα τις αρμόδιες αρχές, στην εξουδετέρωση του κίνδυνο» 
ή της ζημίας καταβάλλοντας συγχρόνως και τις σχετικές δαπάνες. 

β) Στους παραβάτες της παρούσας επιβάλλονται οι κάτωθι διοικη¬ 
τικές κυρώσεις: 

ι) Οι υπαίτιοι δυσμενών επιπτώσεων στη Δημόσια Υγεία ή ρύπανσης 
ή υποβάθμισης του περιβάλλοντος, από τις εργασίες διαχείρησης στε¬ 
ρεών αποβλήτων, τιμωρούνται με απόφαση του οικείου Νομάρχη και 
μετά από τον διενεργηθέντα έλεγχο σύμφωνα μα το άρθρο 10 της 
παρούσας, με πρόστιμο που φθάνει μέχρι 800.000 δρχ. που μπορεί να 
διπλασιάζεται σε περίπτωση υποτροπής. Τα παραπάνω επιβληθέντα 
πρόστιμα καταπίπτουν υπέρ του οικείου Δήμού ή Κοινότητας του Νο¬ 
μού όπου διαπιστώνεται η παράβαση. 

ιι) Στον υπαίτιο προσβολής της Δημόσιας Υγείας ή ρύπανσης ή 
υποβάθμισης του περιβάλλοντος, είναι δυνατόν ο οικείος Νομάρχης να 
προβαίνει σε προσωρινή ή οριστική άρση της προβλεπόμενης στο άρθρο 
9 άδειας μέχρι την αποκατάσταση της προκληθείσας ζημίας. 

Άρθρο 17. 

Κάθε διάταξη που αντίκειται στην παρούσα Υπουργική Απόφαση 
καταργείται. Κατά τα λοιπά ισχύει ως έχει η Ε1β/301/10.2.64 
(ΦΕΚ 63/Β/64) Υγειονομική Διάταξη. 

Άρθρο 18. 

Η ισχύς της παρούσας αρχίζει 3 μήνες από τη δημοσίευσή της 
στην Εφημερίδα της Κυβέρνησης. 

οι ΥΠΟΥΡΓΟΙ 

ΕΣΩΤΕΡΙΚΟΝ Ο ΥΦΥΠΟΥΡΓΟΣ ΕΘΝ. ΟΙΚΟΝΟΜΙΑΣ 

Α. ΚΟΥΤΣΟΓΙΩΡΓΑΣ Γ. ΠΑΠΑΝΤΩΝΙΟΥ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Γ. ΓΕΝΝΗΜΑΤΑΣ 

ΓΕΩΡΓΙΑΣ 

ΠΟΤΤΑΚΗΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Ε. ΚΟΥΛΟΥΜΠΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Σ. ΑΛΕΞΑΝΔΡΗΣ 

- ♦- 

Αριθ. 6356/22/411 (2) 

Μεταβίβαση αρμοδιοτήτων του Υπουργού Προεδρίας της Κυβέρνη¬ 
σης στο Δ.Σ. και τον Πρόεδρο της ΕΡΤ 2. 

Ο ΥΦΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

’ Εχοντας υπόψη: 

α) Τις διατάξεις του άρθρου 154-τρ. 2 του άρθρου 16 παρ. 2,3 
και 5 του Ν. 1288/82 «Για ρύθμιση θεμάτων αρμοδιότητος Υπουργείου 
Προεδρίας της Κυβέρνησης και της ΥΕΝΕΔ καθώς και άλλες διατάξεις» 
β) Του Ν.Δ. 216/74 «περί συστάσεως Υπουργείου Προεδρίας Κυ- 
βερνήσεως». 

γ) Του Ν. 1558/1985 «περί Κυβέρνησης και Κυβερνητικών οργάνων», 
δ) Του Ν.Δ. 300/74 «περί κυρώσεως Οργανισμού ΥΕΝΕΔ»·. 
ε) του Ν.Δ. 321/69 «περί Κώδικος Δημοσίου Λογιστικού», όπως 
τροποποιήθηκε και συμπληρώθηκε μεταγενέστερα, 
στ) Των 'Β.Δ. 758/69 και 759/69. 

ζ) Την Γ.Υ. 1708/27.11.85 ΦΕΚ/Β κοινή απόφαση του Πρωθυ¬ 
πουργού και του Υπουργού Προεδρίας της Κυβέρνησης, αποφασίζουμε: 
Μεταβιβάζουμε τις ακόλουθες αρμοδιότητες: 

Α. Οικονομικές: 

Την οικονομική εξουσία εκτέλεσης του Ειδικού Προϋπολογισμού της 
ΕΡΤ 2 στην οποία συμπεριλαμβάνεται η διάθεση, μεταβίβαση και με¬ 
ταφορά πιστώσεων, αναγνώριση και εντολή πληρωμής δαπανών ως και 
έκδοση αποφάσεων χρηματικών ενταλμάτων -οος πληρωμή εις βάρος 
του προϋπολογισμού αυτού ως ακολούθως: 

1. Στον Πρόεδρο του Δ.Σ. μέχρι του ποσού των 20.000.000 δρχ, 
για λειτουργικές και μη λειτουργικές δαπάνες. 

2. Στο Δ.Σ. από το ποσό των 20.000.1)1)0 και ανω μέχρι του ποσού 
των 80.000.000 δρχ. για την αντιμετώπιση των ίδιων ως άνω δαπα¬ 
νών. 

β. Διοικητικές: 

Στο Δ.Σ. την αρμοδιότητα να αναγνωρίζει κάθε είδους προϋπηρεσία 
που συγκεντρώνει τις προϋποθέσεις του νόμου όλων των με σχέση 
εργασίας ιδιωτικού δικαίου υπαλλήλων. 

Η απόφαση αυτή να δημοσιευθεΐ στην Εφημερίδα της Κυβερνήσεως 
και θα κυρωθεί με νόμο. 

Αθήνα, 27 Νοεμβρίου 1985 

Ο ΥΦΥΠΟΥΡΓΟΣ 

μ; παπαΤωαννου 
-+—— 

Αριθ. 7200 (3) 

Καθορισμός δείγματος έτους 1986. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

' Εχοντας υπόψη:' 

1. Τις διατάξεις του άρθρου 50 του Ν.Δ. 3323/1955, όπως αυτές 
τροποποιήθηκαν και συμπληρώθηκαν με το άρθρο 14 του Ν. 
1563/1985 και ειδικότερα: 

α. του πρώτου εδαφίου της παραγράφου 2 σύμφωνα με τις οποίες, ο 
έλεγχος των δηλώσεων γίνεται δειγματοληπτικά και σε αριθμό υποθέσεων 
που απαιτούνται κάθε φορά, ώστε να είναι πλήρης και ουσιαστικός, 

β. του τρίτου εδαφίου της παραγράφου 2 σύμφωνα με τις οποίες, για 
την επιλογή του δείγματος, που μπορεί να είναι τυχαίο, λαμβάνεται 
ιδιαίτερα υπόψη ο κλάδος ή η κατηγορία των επιχειρήσεων ή επαγγελ¬ 
μάτων και στοιχεία ή χαρακτηριστικά του αριθμού φορολογικού μη¬ 
τρώου ή της ταυτότητας των υποχρέων. 

γ. του τέταρτου εδαφίου της παραγράφου 2 σύμφωνα με τις οποίες, 
προκειμένου για επιτηδευματίες των οποίων έχουν κατασχεθεί ανεπί¬ 
σημα βιβλία και στοιχεία, καθώς και για υποθέσεις για τις οποίες 
υπάρχουν-ουσιαστικές παραβάσεις του Κώδικα Φορολογικών Στοιχείων 
(Κ.Φ.Σ.), οι οποίες έχουν οριστικοποιηθεί, ο ρορολογικός έλεγχος 3ιε- 
νεργείται υποχρεωτικά για όλες τις χρήσεις που εκκρεηούν. . 

δ. της παραγράφου 4, σύμφωνα με τις οποίες, με αποφάσεις του 
Υπουργού των Οικονομικών, οι οποίες δημοσιεύονται στην Εφημερίδα 
της Κυβερνήσεως. καθορίζονται τα κριτήρια και οι λεπτομέρειες γ.α την 
επιλογή του δείγματος, το οποίο ανάλογα με τις δυνατότητες ελέγχου, 
μπορεί να επεκτείνεται σταδιακά και σε άλλους τομείς. 

2. Τον αριθμό των υποθέσεων που εκκρεμοϋν με οριστικές ουσιαστι¬ 
κές παραβάσεις του Κ.Φ.Σ., οι οποίες είναι υποχρεωτικά ελεγκτέες. 

3. Τον αριθμό του διαθέσιμου ελεγκτικού προσωπικού κατά κατηγο¬ 
ρία βιβλίων και πηγή εισοδήματος, αποφασίζουμε: 

Άρθρο 1. 

1. Καθορίζουμε τα κριτήρια επιλογής των δηλώσεων φορολογίας 
εισοδήματος φυσικών και νομικών προσώπων Οικονομικού έτους 
1986, οι οποίες θα ελεγχθούν με το σύστημα που δειγματοληπτικού 
ελέγχου, γ.α τις πηγές εισοδήματος Α,Β και Ζ και για τη Δ πηγή 
μόνο γι’ αυτές που το εισόδημα της πηγής αυτής του οικονομικού 
έτους 1986 προέκυψε από βιβλία και στοιχεία τέταρτης κατηγορίας 
του Κ.Φ.Σ. ανεξάρτητα αν στις προηγούμενες χρήσεις τηρήθηκαν άλ¬ 
λης κατηγορίας βιβλία και στοιχεία. 

2. Με νεώτερη απόφασή μας θα χαθορισθεί δείγμα για άλλες πηγές 
εισοδήματος ή συμπληρωματικό για τις ίδιες και για άλλες κατηγο¬ 
ρίες επιτηδευματιών. 

3. Από το δειγματοληπτικό έλεγχο εξαιρούνται οι Δημόσιες Επιχειρήσεις 
και Οργανισμοί οποιοσδήποτε νομικής μορφής,^ «ήπωργικαί, α χτηνοτροφι- 
κοί, α πτηνοτροφικοί και οι δασικοί συνεταιρισμοί, οι, ενώσεις αυτών, καθώς 
και α επιχειρήσεις που έχουν υπαχθεί στις διατάξεις του Ν. 1386/1983 
«περί Οργανισμού Οικονομικής Ανασυγκρότηση; Επιχειρήσεων». 

Άρθρο 2. 

οήΤα κριτήρια τα οποία πρέπει να συντρέχουν στις δηλώσεις φορολο¬ 
γίας εισοδήματος οικονομικού έτους 1986, προκειμένου να υπαχθούν στο 
δειγματοληπτικό έλεγχο, είναι τα ακόλουθα κοιτά πηγή εισοδήματος: 


I. ΕΙΣΟΔΗΜΑ ΑΠΟ ΤΙΣ ΠΗΓΕΣ Α ' και Β' 

1. Τεκμαρτό ακαθάριατο εισόδημα ααιό ιδιοκατοίκηση κύρης χοποοβας 

α. Σε έλεγχο υπόκεινται οι υποθέσεις φορολογίας εισοδήματος 

φυσικών προσώπων, εφόσον στη δήλωση του οικονομικού έτους 
1986 δηλώθηκε συνολικό μηνιαίο οικογενειακό 1 ακαθάριστο -τε¬ 
κμαρτό εισόδημα από ιδιοκατοίκηση κύριας κατοικίας, σαράντα πέ¬ 
ντε χιλιάδων (45.000) δραχμών και πάνω. 

β. Στις υποθέσεις που υπόκεινται σε έλεγχο μόνο με το πιο πάνω 
κριτήριο, ο σχετικός έλεγχος περιορίζεται στο εισόδημα αυτό, στο εισό¬ 
δημα απο ιδιοκατοικούμενη δευτερεύουσα κατοικία, σας μειώσεις του 
δηλούμενου συνολικού οικογενειακού εισοδήματος από κάθε πηγή, στις 
μειώσεις του φόρου, καθώς και σας εκπτώσεις του άρθρου 8 του ΝΑ. 
3323/1955, όλων των οικονομικών ετών που εκκρεμούν. 

2. Εισόδημα από εκμίσθωση οικοδομών και γαιών: 

α. Σε έλεγχο υπόκεινται οι υποθέσεις φορολογίας εισοδήματος φυσι¬ 
κών προσώπων εφόσον, στη δήλωση φορολογίας εισοδήματος οικονομι¬ 
κού έτους 1986, δηλώθηκε συνολικό ετήσιο ακαθάριστο οικογενειακοί 
εισόδημα από εκμίσθωαη οικοδομών και γαιών γενικά, τεσσάρων μχοΡτ 
τομμυρίων (4.000.000) δραχμών και πάνω. 

Για τον προσδιορισμό του συνολικού ακαθάριστου εισοδήματος οκό" 
εκμίσθωση οικοδομών και γαιών, προσθέτεται και το αν^λλαγμα από 
παραχώρηση και η διαφορά του ακαθάριστου εισοδήματος που προκύ-" 
πτει μεταξύ εκμίσθωσης κάι υπεκμίσθωσης οικοδομών (Κ.Α. 101-112" 
της δήλωσης οικονομικού έτους 1986). 

β. Στις υποθέσεις που υπόκεινται σε έλεγχο μόνο με το πιο πάνω 
κριτήριο, ο σχετικό έλεγχος περιορίζεται στο ειδόδημα αυτό, στο εισό¬ 
δημα από ιδιοκατοίκηση κύριας και δευτερεύουσας κατοικίας, στις εκ¬ 
πτώσεις του άρθρου 8 του Ν.Δ. 3323/1955, στις μειώσεις του συνολι¬ 
κού δηλούμενου οικογενειακού εισοδήματος από κάθε πηγή, καθώς και 
στις μειώσεις του φόρου, όλων των οικονομικών ετών που εκκρεμούν. 

3.. Σε έλεγχο υπόκεινται και οι υποθέσεις φορολογίας εισοδήματος 
φυσικών και νομικών προσώπων, για το σύνολο των δηλούμενων 
εισοδημάτων από κάθε πηγή και για όλα τα οικονομικά έτη που 
εκκρεμούν εφόσον, από τον απογραφικό έλεγχο που θα διενεργηθιί στα 
ακίνητα που περιλαμβάνονται στις ζώνες: Α' Εκάλης, Α’ -Κηφισιάς, 
Α' Φιλοθέης, Α' Ψυχικού, Β’ και Γ' Βουλιαγμένης, Α' Γλυφάδας 
και Α , 3' και Γ' Πανοράματος Θεσσαλονίκης, όπως οι ζώνες αυτές 
καθορίζονται στους σχετικούς πί-Λκες αντικειμενικού προσδιορισμού 
της αξίας των ακ;νήτων, διαπιστωθεί ότι δεν δηλώθηκε εισόδημα από 
ιδιοκατοίκηση κύριους ή δευτερεύουσας κατοικϊοις, από ιδιοχρησιμοποί- 
ηση οικινήτων (Κ.Α. 123-128 της δήλωσης Οικονομικού έτους 1986) 
και από εκμίσθωση οικοδομών και γαιών. 

II. ΕΙΣΟΔΗΜΑ Ζ' ΠΗΓΗΣ 

Τα κριτήρια για την επιλογή των υποθέσεων φορολογίας εισοδήμα¬ 
τος που θα ελεγχθούν, είναι τα ακόλουθα: 

Κριτήριο 1: Ιδιοκτησία επιβατικού ιδιωτικής χρήσης αυτοκινήτου 
ισχύος δέκα (10) φορολογήσιμων ίππων και πάνω ή ιδιοκτησία του¬ 
λάχιστον δύο (2) αυτοκινήτων της πιο πάνω κατηγορίας, ανεξάρ¬ 
τητα από τη φορολογική ισχύ αυτών. 

Κριτήριο 2: Ιδιοκατοίκηση δευτερεύουσας κατοικίας. 

Κριτήριο 3: Χρησιμοποίηση πάνω από ένα οικιακών ββηθών, οδηγών 
αυτοκινήτων χτλ. (Κ.Α. 717-718 της δήλωσης ουιον. έτους 1986). 

Κριτήριο 4: Χρησιμοποίηση ιδιόκτητων σκαφών αναψυχής (ΚΑ 
711-712 δήλώσης). 

Σε έλεγχο υπόκεινται οι υποθέσεις φορολογίας εισοδήματος φυσικών 
προσώπων στη δήλωση φορολογίας εισοδήματος οικονομικού έτους 
1986 των οποίων περιλαμβάνεται εισόδημα του δηλούντος από την 
άσκηση ελευθερίου επαγγέλματος της παραγράφου 1 του άρθρου 4& 
του Ν.Δ. 3323/1955, όπως ισχύει σήμερα χοα εφόσον ο δηλών, η 
σύζυγος και τα παιδιά που συνοικούν με αυτούς και τους βαρύνουν· 
συγκεντρώνουν τα οριζόμενα κριτήρια, κατά κλιμάκιο δηλωθένφ; συ¬ 
νολικού οικογενειακού εισοδήματος, όπως παρακάτω: 

1. Για όσους, για το οικονομικό έτος 1986, δήλωσαν συνολικό οικο¬ 
γενειακό αχκαθάριστο εισόδημα μέχρι 500.000 δραχμές ή ζημιές και 
συντρέχουν τουλάχιστον τα ακόλουθα κριτήρια; 

— Είναι κάτοχοι δύο και πάιςο επιβατικών αυτοκινήτων ιδιωτικής 
χρήσης ανεξάρτητα από την φορολογική ισχύ τους ή 

— είναι κάτοχοι ενός αυτοκινήτου της πιο πάνω κατηγορίας φορολογι¬ 
κής ισχύος ΊΟ ίππων καα πάνω και διαθέτουν δεοτερεύοοοα κατοικία ή 

— διαθέτσυν'αυτόχτύητο φορολογικής ισχύος 10 ίππων και πάνω 
και σκάφος αναψ υ χ ή ς ή 

- διαθέτουν δευτερεύουσα κατοικία και σκάφος αναψυχής. 

2. Για όσους, για το οικονομικό έτος 1986, δήλωσαν συνολικό οικο¬ 
γενειακό ακαθάριστο εισόδημα από 500.001 — 1.000.000 δραχμές 
και συντρέχουν γι’ αυτούς δύο τουλάχιστον από τα κριτήρια 1 έως 4. 

Ειδικός προκειμένου για φορολογικές υποθέσεις δικηγόρων, μηχανι¬ 
κών και γιατρών όλων των ειδικοτήτων, οι οποίοι έχουν υποβάλει 
δηλώσεις φορολογίας εισοδήματος οικονομικού έτους 1986 και στις 
δηλώσεις αυτού του οικονομικού έτους περιλαμβάνεται εισόδημα του 
δηλούντος από την άσκηση ενός από τα πιο πάνω, ελευθέρια επαγγέλ¬ 
ματα, αν δεν υπόκεινται σε έλεγχο με βάση τα πιο πάνω κριτήρια που 
ορίζοντα για τους ελεύθερους επαγγελματίες, ισχύουν γι’ αυτούς τα 
παρακάτω συμπηρωματικά κριτήρια: 

1. Για όσους, για το οικονομικό έτος 1986, δήλωσαν καθαρό εισό¬ 
δημα από την άσκηση ελευθέρου επαγγέλματος μέχρι 600.000 δραχ¬ 
μές ή αρνητικό: 

Σε έλγεχο υπόκεινται οι υποθέσεις για τις οποίες το καθαρό εισό¬ 
δημα του οικονομικού έτους 1986, από την άσκηση του ελευθέριου 
επαγγέλματος του δηλούντος, προέκυψε μετά την αφαίρεση δαπα¬ 
νών που αντιπροσωπεύουν ποσοστό πιάνω από ογδόντα τα εκατό 
(80%) τορ^οταθάριστου εισοδήματος. 

2. Για όσους, για το οικονομικό έτος, 1986, δήλωσαν καθαρό 
εισόδημα από την άσκηση ελευθερίου επαγγέλματος από 600.001 
μέχρι 1.500.000 δραχμές: 

Σε έλεγχο υπόκεινται οι υποθέσεις για τις οποίες το καθαρό εισόδημα του 
οικονομικού έτους 1986, από την άσκηση του ελευθέριου επαγγέλματος του 
δηλούντος, προέκυψε μετά την αφαίρεση δαπανών που αντιπροσωπεύουν 
ποσοστό πάνω αστό εξήντα τα εκατό (60%) του ακαθάριστου εισοδήματος. 

3. Για όσους, για το οικονομικό έτος 1986, δήλωσαν καθαρό εισό¬ 
δημα από την άσκηση ελευθέριου επαγγέλματος από 1.500.001 αέ- 
χοι 2.000.000 δραχμές. 

Σε έλεγχο υπόκεινται οι υποθέσεις για τις οποίες το καθαρό εισό¬ 
δημα του'οικονομικού έτους 1986, από την άσκηση του ελευθέριου 
επαγγέλματος του δηλούντος, προέκυψε μετά την αβαίρεση δαπα¬ 
νών που αντιπροσωπεύουν ποσοστό πάνω από ^τενήντα τα εκατό 
(50%) του ακαθάριστου εισοδήματος. 

4. Για όσους, για το οικονομικό έτος 1986. δήλωσαν καθαρό εισό¬ 
δημα πάνω από 2.000.000 δραχμές: 

Σε έλεγχο υπόκεινται οι υποθέσεις για τις οποίες το καθαρό εισό¬ 
δημα του οικονομικού έτους 1986, από την άσκηση του ελευθέριου 
επαγγέλματος του δηλούντος, προέκυψε μετά την αοαϊρεαη δαπα¬ 
νών που αντιπροσωπεύουν ποσοστό πάνω από σαράντα τα εκατό 
(40%) του ακαθάριστου εισοδήματος. 

III. ΕΙΣΟΔΗΜΑ Δ’ ΠΗΓΗΣ 

Σε έλεγχο υπόκεινται οι δηλώσεις φορολογίας εισοδήματος των 
εμπορικών και βιομηχανικών επιχειρήσεων που λειτουργούν με την 
μορφή των κοινοπραξιών, των κοινωνιών του Αστικού Δικαίου, των 
αφανών Εταιρειών, καθώς και των ατομικών επιχειρήσεων, οι οποίες 
συγκεντρώνουν τις ακόλουθες προϋποθέσεις: 

1. Στη δήλωση του οικονομικού έτους 1986 δήλωσαν εισόδημα από 
εμπορικές επιχειρήσεις, κατά την έννοια της παραγράφου 1 του άρθρου 
31 του Ν.Δ. 3323/1955, όπως ισχύει σήμερα. 

2. Το εισόδημα από εμπορικές επιχειρήσεις, του οικονομικού έτους 
1986, προέκυψε από την τήρηση βιβλίων και στοιχείων τέταρτης κα¬ 
τηγορίας του Κ.Φ.Σ. και τα ακαθάριστα έσοδα αυτού του οικονομικού 
έτους υπερβαίνουν τα πενήντα εκατομμύρια (50.000.000) δραχμές. 

3. Τα ακαθάριστα έσοδα του οικονομικού έτους 1986 να προέρχο¬ 
νται αποκλειστικά ή κατά κύριο λόγο από χονδρικές πωλήσεις, κατά 
την έννοια των περιπτώσεων β ’ και γ ’ της παραγράφου 2 του άρθρου 
2 του Κ.Φ.Σ., εκτός αν ορίζεται διαφορετικά με την παρούσα σε 
επιμέρους κατηγορίες επαγγελμάτων. 

4. Προκειμένου περί επιχειρήσεων με εμπορικό και βιομηχανικό 
κλάδο, για να κριθεί ως εμπορική ή βιομηχανική η επιχείρηση, υπερι¬ 
σχύει ο κλάδος που τα ακαθάριστα έσοδά του κατά το οικονομικό έτος 
1986, αντιπροσωπεύουν ποσοστό πάνω από το πενήντα τα εκατό (50%) 
του συνόλου των ακαθάριστων εσόδων του ίδιου οικονομικού έτους. 

Στην έννοια των ακαθάριστων εσόδων δεν περιλαμβάνονται τα έσοδα 
από συμμετοχή σι άλλες επιχειρήσεις, τα εισοδήματα που φορολογούνται 
με ειδικό τρόπο ή απαλλάσσονται από το φόρο και αυτά που προέρχονται 
από πώληση πάγιων περιουσιακών στοιχείων της επιχείρησης. 

Στο βίομτΕγανοώ κλάδο υπολογίζονται τα ακαθάριστα έσοδα από παροχή 
υπτρεσιών που προέρχονται από επεξεργασία για λογαριασμό τρίτων. 


5. Κατά τη διαχειριστική πεοίοδο, που καλύπτει η δήλωση φορολο¬ 
γίας εισοδήματος οικονομικού έτους 1986, να ασκήθηκε ένα από τα 
παρακάτω επαγγέλματα. 

Αν ένα ή περισσότερα από τα παρακάτω επαγγέλματα αποτελούν 
κλάδο ή κλάδους εκμετάλλευσης της επιχείρησης, γα να κριθεί αν η 
υπόθεση υπόκειται στο δείγμα θα πρέπει τα ακαθάριστα έσοδα αυτών 
των κλάδων κατά το οικονομικό έτος 1986 να είναι πάνω από τα 
πενήντα τα εκατό (50%) του συνόλου των ακαθάριστων εσόδων του 
ίδιου οικονομικού έτους της επιχείρησης αυτής. 

Α. Προκειμένου γα εμπορικές επιχειρήσεις: 

1. Εμπόριο ζώντων ζώων ή νωπών ή κατεψυγμένων κρεάτων με εξαί¬ 
ρεση τα ζώντα ζώα των επιχειρήσεων αναπαραγωγής ή πάχυνσης αυτών. 

2. Εμπόριο γάλακτος σι χύμα ή συσκευασμένο. 

3. Εμπόριο τυροκομικών προϊόντων, περιλαμβανόμενων και των 
ιδιοπαραγόμενων. 

4. Εμπόριο καφέ, περιλααβανομένης και της φρύξης, της άλεσης 
και της συσκευασίας αυτού. 

5. Εμπόριο οινοπνευματωδών ποτών. 

6. Εμπόριο καπνού (σε φύλλα ή κομμένος) ή εισαγωγή τσιγάρων. 

7. Εμπόριο επεξεργασμένες ή μη ξυλείας. 

8. Εισαγωγή ετοίμων επίπλων. 

9. Εμπόριο φαρμάκων ή φυτοφαρμάκων ή κτηνοφαρμάκων. 

10. Εμπόριο σύσπορου ή εκκοκισμένου βάμβακος, καθώς και τα 
εκκοχιστήρια βάμβακος. 

11. Εμπόριο ιατρικού εξοπλισμού γενικά. 

12. Εμπόριο πρώτων υλών από γούνα ή ετοίμων ενδυμάτων γενικά 
από γούνα. 

13. Εμπόριο καινούργιων ή μεταχειρισμένων αυτοκινήτων ή μοτο- 
συκλετών οινεξάρτητα αν τα ακαθάριστα έσοδα πτοέρχονται από χον¬ 
δρικές και λιανικές πωλήσεις αυτών ή αν πρόκειται γα πώληση για 
λογαριασμό τρίτων με προμήθεια. 

14. Εμπόριο καινουργών ή αεταχειρισμένων ανταλλακτικών αυτοκι¬ 
νήτων ή μοτοσυκλεττών. 

15. Εμπόριο πετρελαιοειδών ή λιπαντικών γενικά. 

16. Εμπόριο τροφίμων, εφόσον τα ακαθάριστα έσοδα προέρχονται 
κατά κύριο λόγο από λιανικές πωλήσεις σύμοωνα με τις πιο πάνω 
διατάξεις του Κ.Φ.Σ. 

Β’ Προκειμένου για βιομηχανικές επιχειρήσεις: 

1. Βιομηχανία φαρμάκων ή φυτοφαρμάκων ή κτηνοφαρμάκων. 

2. Βιομηχανία επεξεργασίας αργού πετρελαίου ή παραγωγής λιπαντικών. 

3. Βιομηχανία εξώρυξης μεταλλευμάτων ή επεξεργασίας αυτών. 

4. Βιομηχανία επεξεργασίας γάλακτος και παραγωγής γαλακτοκο¬ 
μικών προϊόντων. 

5. Καπνοβιομηχανίες. 

6. Βιομηχανία επεξεργασίας χρυσού ή αργύρου ή άλλων πολύτιμων 
μετάλλων από την οποία παράγονται κοσμήματα, ανεξάρτητα αν τα 
ακαθάριστα έσοδα προέρχονται από χονδρική ή λιανική πώληση των 
κοσμημάτων αυτών. 

7. Βιομηχανία παραγωγής ειδών διατροφής τύπου τσιπς, γαριδά- 
κια και άλλα παρόμοια είδη. 


Άρθρο 3. 

1. Προκειμένου για έλεγχο υποθέσεων φορολογίας εισοδήματος με 
εισόδημα Δ' ή Ζ ’ πηγής, οι οποίες υπάχθηκαν στο δείγμα με βάση 
τα κριτήρια και τις προϋποθέσεις που ορίζονται γι’ αυτές τις πηγές, 
ο έλεγχος θα επεκτείνεται στις δηλώσεις, όλων των οικονομικών ετών 
που εκκρεμμοΰν, για όλες τις πηγές εισοδήματος του δηλούντος, της 
συζύγου και των τέκνων και για όλα τα φορολογικά αντικείμενα, 
εκτός των εισοδημάτων που προέρχονται από συμμετοχές σε άλλες 
επιχειρήσεις των προσώπων αυτών. 

2. Για υποθέσεις με ουσιαστικές παραβάσεις των διατάξεων του 
Κ.Φ.Σ. που δεν έχουν οριστικοποιηθεί, οι οποίες, με βάση τα κριτήρια 
και τις προϋποθέσεις των πηγών Δ' και Ζ' περιλαμβάνονται στο 
δείγμα, αναιβάλλεται ο έλεγχός τους μέχρι την οριστικοποίηση των 
παραβάσεων, μετά την οποία ελέγχονται υποχρεωτικά ως^υπαχθείσες 
στό δείγμα ή ως υποχρεωτικά ελεγκτέες για το λόγο ότι υπάρχουν γι’ 
αυτές οριστικές ουσιαστικές παραβάσεις του Κ.Φ.Σ. 

3. Σε υποθέσεις που δεν υπάγονται στο δείγμα, για τις οποίες, 
μέχρι την ημερομηνία έναρξης ισχύος της παρούσας, είχε γίνει 
έναρξη ελέγχου, ο σχετικός έλεγχος συνεχίζεται μέχρι την ολοκλή- 

ρωσή του. Δεν θεωρείται έναρξη ελέγχου η θεώρηση των βιβλίων 
και Αη εξαγωγή των αποτελεσμάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουλίου 1986 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

- ♦- 

ΑριΟ . 69800 (4) 

Καθορισμός εξεταστέας ύλης στην οποία θα εξετασθούν όσοι 
από τους υποψηφίους του εισαγωγικού διαγωνισμού της Εθνι¬ 
κής Σχολής Δημόσιας διοίκησης επιθυμούν να ενταχθούν στο 
τμήμα Διοικητικής Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

' Εχοντας υπόψη: 

1) Το άρθρο 21 παρ. 9 του Ν. 1388/83 (ΦΕΚ 113 Α/29.8.83) 
όπως αντικαταατάθηκε με το άρθρο 23 περιπτ. ε & ζ του Ν. 
1586/86 (ΦΕΚ 37 Α/1.4.86). 

2) Το υπ’ αριθμ. 1/25.6.86 Πρακτικό της νομίμως συσταθείσας, 
σύμφωνα με τις πιο πάνω διατάξεις, Επιτροπής, στο οποίο περιέχεται 
πρόταση της, για την εξεταστέα ύλη, στην οποία θα εξετασθούν όσοι 
από τους υποψηφίους του εισαγωγικού διαγωνισμού της Εθνικής 
Σχολής Δημόσιας διοίκησης επιθυμούν να ένταχθούν στο τμήμα Διοι¬ 
κητικής Δικαιοσύνης, αποφασίζουμε: 


Καθορίζουμε την εξεταστέα ύλη ως εξής: 

1) Συνταγματικό Δίκαιο. 

2) Διοικητικό Δίκαιο (Έννοια και μορφές Διοίκησης, Δημόσια Υπηρε¬ 
σία. Οργάνωση της Διοίκησης, αποκέντρωση, αυτοδιοίκηση. Διοικητική 
δράση. Συντονισμός, Προγραμματισμός και έλεγχος αυτής. Κανονιστική 
αρμοδιότητα της Διοίκησης. Ατομικές Διοικητικές Πράξεις. Διοικητικές 
συμβάσεις. Προσωπικό της Διοίκησης. Υπαλληλικό Δίκαιο. Δημόσια 
κτήση. Αστική Ευθύνη του Κράτους. Δικαστικός έλεγχος της Διοίκησης. 
Διοικητικές διαφορές. Συμβούλιο Επικράτειας, Ελεγκτικό Συνέδριο, Τα¬ 
κτικά Διοικητικά Δικαστήρια, οργανισμός και δικονομία αυτών). 

3) Δημοσιονομικό Δίκαιο. (Στοιχεία Φορολογικού δικαίου και φορολογι¬ 
κής Δικονομίας, στοιχεία δημόσια λογιστικού και λογιστικού Ν.Π.Δ.Δ.). 

4) Στοιχεία Συνταξιοδοτικού Δικαίου (Πολιτικών, στρατιωτικών 
και πολεμικών συντάξεων). 

5) Στοιχεία Δικαίου Ευρωπαϊκών Κοινοτήτων. 

6) Αστικό Δίκαιο. (Γενικές Αρχές και Γενικό Ενοχικό Δίκαιο). 

7) Στοιχεία Εμπορικού Δικαίου. (Εμπορικές πράξεις, έμποροι, 
εμπορικές εταιρείες). 

8) Στοιχεία Εργατικού Δικαίου (Ρύθμιση εργατικών σχέσεων, 
συλλογικές συμβάσεις και διαφορές). 

9) Γενικές Αρχές Κοινωνικής Ασφάλισης. 

Στην ανωτέρω ύλη θα γίνουν δύο (2) γραπτές δοκιμασίες των υπο¬ 
ψηφίων, τετραώρου διάρκειας η κάθε μία και μία (1) προφορική. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 7 Ιουλίου 1986 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


